钦定古今图书集成/明伦汇编/氏族典/第303卷 > 梁纪
## 钦定古今图书集成/明伦汇编/氏族典/第303卷 > 梁纪

按《山西通志》：“纪字理夫，格长子。嘉靖己酉举人。该贯
经史，动以圣贤为期，倚庐父墓者三年。领乡荐，以母
老不仕，躬自上食，三十馀年无怠志。后以母命勉上
公车，梦母疾，遄返。观风使数表其门，闻于朝，赐秩都
察院都事。凡后生执经问业，多所成就。所著《樗栎子》
等书十四种。寿八十二，门人私谥曰‘靖孝先生’。”